ועדת הפנים ואיכות הסביבה, כנסת 18, פרוטוקול מספר 493, 2012-01-31 09:30

אמנון כהן: בוקר טוב, אני פותח את ישיבת ועדת הפנים והגנת הסביבה.

אמנון כהן: על סדר-היום: הצעת חוק המועצות האזוריות (מועד בחירות כלליות) (תיקון מס' 7), התשע"א-2011, הכנה לקריאה שנייה ושלישית.

אמנון כהן: הוועדה כבר דנה בנושא בדיון קודם וביקשה לבחון אם אפשר שהבחירות לשלטון המקומי יתקיימו באותו מועד.

אמנון כהן: ביקשנו שתבחנו את הסוגיה, תבדקו אותה לעומק ותתייעצו עם כל אלה שצריך להתייעץ איתם.

אמנון כהן: אם זה אפשרי, אנחנו נשמח מאוד כי אז כל אזרח יידע שפעם בחמש שנים יש לו את החובה לבחור את נציגיו לשלטון המקומי.

אמנון כהן: בערים, יבחרו בראש העיר ובמועצות המקומות יבחרו את ראשי המועצות.

אמנון כהן: הבנתי שבמועצות יש גם ועדים פנימיים ומזכירים.

אמנון כהן: אני מבין שזה לא פשוט, אני מבין גם שאולי זה מצריך עיבוי בכוח אדם, אבל אנחנו נערכים.

אמנון כהן: אני מבין שזה יהיה ב-2018 ולכן יש מספיק זמן כדי להיערך.

אמנון כהן: אם יהיה צורך בתקציב נוסף נעזור לכם גם בוועדת הכספים וגם מול השר כדי שתוכלו להיערך.

אמנון כהן: אם יש בעיות נוספות או אם אתם לא מסכימים, אז תגידו.

אמנון כהן: הכיוון הוא שהולכים לכיוון הזה.

אילת פישמן: ממש לא.

אילת פישמן: שנינו היינו באותה ישיבה וכנראה שהבנו דברים שונים.

אילת פישמן: בישיבה הקודמת נאמר שאנחנו נבחן את הנושא.

אמנון כהן: בחנתם?

אילת פישמן: אכן, כפי שאמרת בפתיחת דבריך, הנושא נבחן ועמדת משרד הפנים היא להתנגד להצעה.

אילת פישמן: אנחנו מבקשים שתאושר ההצעה המקורית שלנו כלשונה.

מה הנימוקים להתנגדות?

אילת פישמן: יש מספר רב של נימוקים.

אילת פישמן: ראשית, במישור המהותי, אנחנו חושבים שעולמות התוכן של מועצות אזוריות ושל רשויות מקומיות עירוניות הם שונים לחלוטין.

אילת פישמן: תהליך הבחירות הוא שונה לחלוטין, שיטת הבחירות היא שונה.

אילת פישמן: במגזר העירוני אנחנו מדברים על שיטה יחסית במגזר הכפרי על שיטה אזורית.

אילת פישמן: תהליך הבחירות באורכו שונה, במהותו שונה.

מה שונה באורכו?

ברשויות מקומיות מדובר על כ-4 חודשים ובמועצות אזוריות מדובר על כ-7 חודשים.

אמנון כהן: מהמועד שיהיה עכשיו?

אילת פישמן: זה לא קשור למועד.

אילת פישמן: יש תהליך בחירות שקבוע בחקיקה שיש לו אורך מסוים.

אילת פישמן: הרי החוק קובע באיזה מועד לעשות כל פעולה.

אילת פישמן: במועצות מקומיות התהליך ארוך יותר מרשויות מקומיות.

אמנון כהן: לא צריך להיות מקובעים, אנחנו צריכים להגיע לשינויים, לעשות אחידות.

אילת פישמן: זה בסדר גמור, אנחנו לא חייבים לעשות - - -

אמנון כהן: אני מבין שאנחנו מדינה צעירה.

אילת פישמן: אדוני, אני לא מתכוונת להיכנס איתך לויכוח.

אמנון כהן: זה לא ויכוח.

אילת פישמן: השאלה היתה: מה עמדת משרד הפנים?

אילת פישמן: משרד הפנים מתנגד.

אמנון כהן: אני גם יכול להגיד שאני לא מקבל את העמדה.

אילת פישמן: אין בעיה.

אמנון כהן: אני רוצה לשמוע את הנימוקים למה אתם מתנגדים.

אמנון כהן: לא שכנעת אותי בינתיים, בואי נשמע.

אמנון כהן: אני לא עובד במשרד הפנים.

אילת פישמן: אני דווקא כן.

אמנון כהן: אבל אני כן, אני לא מחויב.

אילת פישמן: חובתי להציג את עמדת השר שלי ואדוני יעשה מה שהוא חושב.

אילת פישמן: .

אמנון כהן: תגידי לי את הנימוקים, אני עוד לא השתכנעתי.

אילת פישמן: כפי שאמרנו, הנימוק הראשון הוא נימוק מהותי.

אילת פישמן: אנחנו חושבים שמהותית זה לא נכון לאחד את מועד הבחירות.

אמנון כהן: למה?

אילת פישמן: אמרתי ואני אומר את זה שוב: תהליך הבחירות בשני סוגי הרשויות הוא שונה לחלוטין.

אילת פישמן: אנחנו יכולים לומר שנקיים אותו בד בבד, כל אחד לפי התהליך שלו.

אילת פישמן: אני חושבת שזה לא יחזיק ולא יאריך ימים ובסופו של דבר השינוי יזלוג למגזר הכפרי.

אמנון כהן: למה את חושבת שזה לא יחזיק?

אמנון כהן: אני עוד לא מבין את זה.

אילת פישמן: מכיוון שברגע שהמועד יהיה כללי, המגזר הכפרי ישאף להתיישר לפי המגזר העירוני.

אילת פישמן: אני חושבת ששיטת הבחירות כרגע במגזר הכפרי הוכיחה את עצמה.

אילת פישמן: המועצות האזוריות, בהשוואה למגזר העירוני, הן רשויות יותר טובות, מתנהלות יותר טוב, מתפזרות פחות.

אילת פישמן: בצורה פשטנית: אם משהו עובד, בוא לא נקלקל אותו.

אמנון כהן: מה זה קשור?

אילת פישמן: במישור הטכני יותר אבל גם ברמת הפיקוח והניהול.

אילת פישמן: שוב, זה כאילו טכני אבל בעיניי זה מהותי.

אילת פישמן: אנחנו מדברים על מצב שבו בבחירות לרשויות מקומיות על כל סוגיהן, אין לנו יום שבתון במשק מכיוון שכאן בבית החליטו שהבחירות האלה לא חשובות ולא מצדיקות שבתון.

אילת פישמן: זה כבר עשרות בשנים וזה לא דבר חדש.

אילת פישמן: הדבר הזה מקשה עלינו מאוד במציאת מקומות קלפי ובגיוס מזכירים, גם ברשויות המקומיות וגם במועצות האזוריות.

אילת פישמן: כאשר תהיינה בחירות לשלטון המקומי ברמה ארצית זה יהיה כמובן כשר ביותר.

אילת פישמן: אלה קשיים שבבחירות לכנסת לא קיימים מכיוון שהשבתון כמובן קיים.

אמנון כהן: את אומרת שבגלל שאין שבתון בבחירות לשלטון המקומי זה מקשה למצוא מקומות לקלפי.

אילת פישמן: קשה למצוא מקומות קלפי - - -

אמנון כהן: איך זה במועצות?

אמנון כהן: גם שם אין שבתון.

אילת פישמן: במועצות האזוריות אין שבתון.

אמנון כהן: אז זה אותו דבר.

אילת פישמן: אני מנסה להסביר.

אילת פישמן: כאשר אני צריכה למצוא 5,000 קלפיות ביום אחד בהיעדר שבתון, או 10,000 קלפיות ביום אחד, בהיעדר שבתון, אתה מבין בוודאי את הקושי.

אמנון כהן: זה במקומות שונים.

אילת פישמן: אסביר עוד פעם.

אמנון כהן: את לא צריכה לחזור.

אמנון כהן: אני אומר שאם הבחירות יתקיימו ביום אחד בתחילת השנה או בסוף השנה אלה אותם מקומות שהיו לפני 10 שנה ו-20 שנה, למעט אולי מקומות קטנים שהשתנו.

אמנון כהן: בגדול, הרי כולנו יודעים את אזור ההצבעה.

אמנון כהן: לפעמים יש ניוד כזה או אחר, בגלל שבית הספר נסגר או בגלל שהאוכלוסייה הזדקנה ובית הספר הפך להיות משהו אחר.

אילת פישמן: סליחה שאני אומרת אבל זה לא מדויק.

אמנון כהן: אני חושב שאנחנו חיים באותה מדינה.

אילת פישמן: לגמרי, רק מי שצריך למצוא את מקומות הקלפי זאת אני.

אמנון כהן: 20 שנה אני בוחר באותה עיר ו-20 שנה אני בוחר באותו מקום.

אמנון כהן: מה השתנה?

אילת פישמן: אדוני, זה מאוד פשוט.

אילת פישמן: אם מעניין אותך לשמוע אותי, אני אדבר בשמחה.

אילת פישמן: אם לא, אני אפסיק כעת מכיוון שאתה לא מאפשר לי להשלים משפט אחד רצוף.

אמנון כהן: בבקשה, תמשיכי.

אילת פישמן: בוא תפרגן לי עוד שני משפטים.

אמנון כהן: אני אפרגן לך גם 20 משפטים.

אילת פישמן: אני מנסה להסביר: כאשר כל בתי הספר פועלים וכל מוסדות הציבור פועלים, יותר קשה לי לאתר קלפיות.

אילת פישמן: הנקודה השנייה היא לגבי מזכירי קלפי.

אילת פישמן: כאשר אני אומרת לאדם:

אילת פישמן: קח חופשה מעבודתך על חשבונך תמורת 1,200 שקלים שאני משלמת לך, יותר קשה לי לגייס 15,000 איש כאלה ביום מאשר לגייס חצי מהכמות כפי שאני צריכה כרגע.

אמנון כהן: זה יכול להיות.

אילת פישמן: אם נשווה לבחירות לכנסת, אז בכנסת יש שבתון ואין שום בעיה.

אילת פישמן: האדם ממילא בשבתון והוא יבוא בשמחה להיות מזכיר.

אמנון כהן: זאת אומרת, אם היינו קובעים בחוק שיש חצי יום שבתון, זה היה מקל עליך?

אילת פישמן: אני לא יודעת.

אמנון כהן: אני שואל.

אילת פישמן: יכול להיות שזה היה מקל עלי.

אילת פישמן: אני חושבת שאיחוד מועדים, שבעיניי הוא שינוי תפישתי כולל, הוא לא דבר שאפשר לעשות אותו כך, בשתי מילים של סעיף.

אילת פישמן: אפשר להגיד שאנחנו נחשוב על זה.

אמנון כהן: אפשר לעשות פה דיון מהותי בעוד חודש.

אילת פישמן: אני מבקשת דבר מאוד פשוט: להביא את החוק שלי כמו שהוא.

אילת פישמן: אם בהמשך אדוני יחשוב שיש מקום לשינוי נוסף, נדון בשינוי הנוסף.

אילת פישמן: אני לא חושבת שצריך להלביש את הרפורמה הזאת על החוק שלי.

אמנון כהן: ואם אני אומר לך כרגע שנשאיר את החוק על השולחן, נעשה דיון עוד חודש, נלמד את כל ההשלכות.

אמנון כהן: אם נשוכנע בסוף שאי-אפשר אז נאשר ואם לא נשתכנע נביא הצעה ונשב עם משרד הפנים.

אמנון כהן: האם החוק ממש דחוף?

אמנון כהן: האם אפשר לקיים עוד חודש דיון מעמיק ונשמע את הצדדים ?

אמנון כהן: אני רוצה ללמוד את הנושא לעומק.

אמנון כהן: אני חושב שצריך לשנות את התפישה, אני מבין את הבעייתיות שאת מציינת כאשת מקצוע.

אמנון כהן: את רוצה ש הבחירות יהיו במועדן, דמוקרטיות, יהיו איכותיות, שיהיו אנשי מקצוע מיומנים, שיתקיימו במועדן וכדומה.

אמנון כהן: צריך ללמוד את הסוגיה, אני מבין את הקושי.

אמנון כהן: כמדינה, אנחנו צריכים להגיד לאזרחים שפעם ב-5 שנים יהיו בחירות לשלטון המקומי ופעם ב-4 שנים תהיינה בחירות לכנסת.

אמנון כהן: אנחנו גם מתאימים חקיקות בין השלטון המרכזי לשלטון המקומי.

אמנון כהן: היה חוק הנכים שעבר, והמלווה יצטרך ללוות בשלטון המקומי כמו בשלטון המרכזי.

אמנון כהן: זאת אומרת, אנחנו משווים.

עמי ברקוביץ: מה זה משנה ממתי סופרים 5 שנים.

אמנון כהן: אני לא יודע, אני שואל.

אמנון כהן: אני חושב שעדיף שהבחירות יתקיימו ביום אחד.

אמנון כהן: בצדק אתם אומרים שזה יותר סבוך ויותר מורחב.

אמנון כהן: אם זה לא דחוף, אני אתם לכם זמן להיערך, תבדקו את ההשלכות הכספיות והכלכליות וכל מה שאת צריכה.

אמנון כהן: במידה ויוחלט שיהיה יום בחירות אחד לשלטון המקומי, מה זה מצריך מכם?

אמנון כהן: אף פעם לא גזרנו על מישהו גזירה שאי-אפשר לעמוד בה.

אמנון כהן: לא נעשה משהו שלא תוכלו לעמוד בו.

אמנון כהן: אם המחוקק ירצה לעשות זאת, אז יהיה צריך א', ב', ג' ו-ד'.

אמנון כהן: אז נבחן האם האוצר מוכן, האם משרד הפנים מוכן, האם המועצות האזוריות מוכנות.

אילת פישמן: אני מבקשת - - -

אמנון כהן: תעני לי אם זה דחוף או לא.

אמנון כהן: האם אפשר לעשות חושבים בעוד חודש.

אמנון כהן: אם זה קריטי נחשוב אחרת.

אילת פישמן: תראה, אני לא יודעת מה זה קריטי כי הבחירות באמת לא מחר בבוקר.

אילת פישמן: אני חושבת שהנושא הזה לא יכול להיפתר רק ברמת משרד הפנים מול הוועדה.

אילת פישמן: יש כרגע עמדת ממשלה שתומכת בחוק הזה.

אילת פישמן: ההצעה שלך לא עלתה לוועדת השרים ואני לא יודעת מה עמדת הממשלה.

אילת פישמן: אני מבקשת לא להלביש את הגיבנת הזאת על החוק שלי.

אילת פישמן: זה הכי פשוט שבעולם.

אמנון כהן: איזו גיבנת?

אמנון כהן: אתם מביאים גיבנת על גיבנת.

אילת פישמן: הגיבנת של רפורמה בבחירות - - -

אמנון כהן: אתם מביאים גיבנת, אנחנו רוצים ליישר את הגיבנת.

אילת פישמן: אני מבקשת לא להלביש את הרפורמה הזאת על החוק שלי.

אילת פישמן: אם אדוני מעוניין ברפורמה, אפשר להגיש את זה אחר-כך כחוק אחר.

אילת פישמן: אני מבקשת להעביר את החוק שלי כמו שהוא.

אמנון כהן: שעיה, מה אתה אומר, זאת בעיה?

יצחק -שייע ישועה: קודם כל אני רוצה להודות ליושב ראש שהתעניין בשלומי כאשר שכבתי עם פריצת דיסק.

יצחק -שייע ישועה: תודה רבה.

אמנון כהן: שהקדוש ברוך הוא ישלח רפואה שלמה לכל עמו ישראל ובכללם לידידי שועה.

יצחק -שייע ישועה: אני מקווה שגם בהמשך הישיבה תתחשב בדעתי.

אמנון כהן: בדרך-כלל דעתך נשמעת ומתקבל.

יצחק -שייע ישועה: כידוע ליושב ראש, הבחירות הקרובות יתקיימו במועצות האזוריות ב-4.12.2012 והחלק השני בדצמבר 2013.

יצחק -שייע ישועה: זאת אומרת, אם אני מבין נכון בכל מקרה לא מדובר על הבחירות האלה ולכן לא צריך למהר.

יצחק -שייע ישועה: אני רוצה לומר שביוזמה של משרד הפנים ושלנו אנחנו איחדנו את הבחירות של המועצות האזוריות.

יצחק -שייע ישועה: אני מניח שכבוד היושב ראש יודע זאת.

גלעד ארדן: זה החוק הזה.

אמנון כהן: הסיכום שלכם בא לידי ביטוי בחוק הזה שמביא משרד הפנים.

יצחק -שייע ישועה: ההצעה שיום הבחירות שלנו יהיה יחד עם הבחירות לערים היא הצעה לא טובה.

יצחק -שייע ישועה: ברשות היושב ראש, אני אסביר בכמה מילים מה זה מועצות אזוריות.

יצחק -שייע ישועה: אני עברתי 4 מערכות בחירות.

יצחק -שייע ישועה: כידוע הייתי ראש מועצה אזורית 4 קדנציות.

יצחק -שייע ישועה: יש שוני אדיר בין מועצה אזורית לבין עיר.

יצחק -שייע ישועה: אני הייתי במועצה אזורית לב השרון.

יצחק -שייע ישועה: מה בוחרים למועצה האזורית?

יצחק -שייע ישועה: בוחרים את ראש המועצה אותו דבר.

יצחק -שייע ישועה: אצלנו אין מפלגות, אל תכניסו אלינו את המפלגות, תנו לחיות בשקט .

יצחק -שייע ישועה: 53 מועצות מתנהלות בצורה עניינית לא כמפלגות.

יצחק -שייע ישועה: כל מושב בוחר לו את הנציג למליאה.

יצחק -שייע ישועה: אני יכול להעיד שאני נבחרת 4 פעמים - - -

זה יישאר כך, לא משנים.

יצחק -שייע ישועה: לא, תכף אסביר למה לא.

יצחק -שייע ישועה: דבר ראשון, בוחרים את ראש הרשות כמו בתל-מונד, פרדסיה, אבן יהודה וכפר יונה שהיו שכנים שלי.

יצחק -שייע ישועה: דבר שני, במליאה אין מפלגות, תשמרו על זה.

אמנון כהן: אבל זה יישאר.

יצחק -שייע ישועה: לא, זה לא יישאר.

יצחק -שייע ישועה: אני אגיד לך למה זה לא יישאר.

יצחק -שייע ישועה: אם זה באותו יום, ברגע שמפלגות יעבדו על הישובים הסמוכים, הם ייכנסו גם למועצות האזוריות כי זה באותו יום.

יצחק -שייע ישועה: היום הם בכלל לא נכנסים אלינו.

יצחק -שייע ישועה: אני הייתי חבר מפלגה שהיתה במיעוט מבחינת התושבים.

יצחק -שייע ישועה: זה מראה שהבחירות היו ענייניות.

יצחק -שייע ישועה: למה אתם צריכים לקלקל את זה?

אמנון כהן: אין בכוונתנו לקלקל.

יצחק -שייע ישועה: אבל זה כן יקלקל כי ברגע שזה יהיה באותו יום, המפלגות ייכנסו למועצות האזוריות.

אמנון כהן: תסביר לי איך.

יצחק -שייע ישועה: היום הם לא נכנסים היות והמועצות האזוריות אמרו להם שיעזבו אותן.

יצחק -שייע ישועה: ברגע שהבחירות בתל מונד, פרדסיה, אבן יהודה, כפר יונה ולב השרון באותו יום, אותו רכז של אותו מפלגה, הוא יעשה גם בחירות בלב השרון ויכניסו דבר שלא היה 80 שנה במועצות האזוריות.

אמנון כהן: זה צריך להיות בחוק, הם צריכים לסגור את זה.

אילת פישמן: במשך ה-6 שנים החוק השתנה.

יצחק -שייע ישועה: כבוד היושב ראש, אני אומר לך מניסיון: עד היום המפלגות, ובצדק, לא נכנסו והשאירו את המועצות האלה מחוץ לתחום.

יצחק -שייע ישועה: עכשיו נראה מה בוחרים במועצות האזוריות: ראש רשות – אותו דבר.

יצחק -שייע ישועה: נציג למליאה לא הולך על מפלגות, כל ישוב בוחר את האדם המתאים שלו.

יצחק -שייע ישועה: אין מפלגות אצלנו.

אמנון כהן: זה יישאר, הלאה.

יצחק -שייע ישועה: דבר שלישי, שלא קיים בכלל ערים וזה ועד מקומי.

יצחק -שייע ישועה: אין דבר כזה בכלל כזה בערים.

אבל זה גם נשאר, לא לוקחים לך את זה.

יצחק -שייע ישועה: זה שונה.

יצחק -שייע ישועה: דבר רביעי.

יצחק -שייע ישועה: אני לא יודע אם אתה יודע, אבל היתה עכשיו "ועדת דני רייף", שאיילת ואני היינו חברים בה לגבי כל נושא ההרכבות.

יצחק -שייע ישועה: גם לגבי ועדות ביקורת במועצות המקומיות יבחרו גם כן ביום הבחירות.

אמנון כהן: אבל זה יישאר, לא נוגעים בזה.

יצחק -שייע ישועה: אני רוצה להבין איזה יתרון יהיה לך.

יצחק -שייע ישועה: כאזרח מדינה וכאדם פעיל אני אומר לך שיש היום 53 מועצות, 780,000 תושבים.

יצחק -שייע ישועה: הבחירות מתנהלות באופן ענייני בלי מפלגות.

אמנון כהן: ימשיכו כך.

יצחק -שייע ישועה: לא, זה לא ימשיך כך, כי המפלגות לא יתנו לשבת בשקט.

יצחק -שייע ישועה: גם בפעמים קודמות המפלגות ניסו להיכנס.

יצחק -שייע ישועה: גם חברים שלנו, ראשי מועצות מהליכוד או מש"ס אמרו: עזבו אותנו, תנו לנו להמשיך לנהל את המועצות.

אמנון כהן: מי רצה רפורמה בתכנון ובבנייה?

אמנון כהן: אף אחד לא רוצה, תשאיר אותנו ככה.

אמנון כהן: אנחנו יודעים את התהליך, יודעים את הדברים אבל המדינה עושה שינויים.

יצחק -שייע ישועה: כבוד היושב ראש, רוב התכנון זה באמת דברים ענייניים, אלה שני דברים נפרדים בכלל.

יצחק -שייע ישועה: כאן אין שום הצדקה לזה.

יצחק -שייע ישועה: אולי חיסכון, אבל גם זה לא בטוח.

אילת פישמן: זה בדיוק להיפך.

יצחק -שייע ישועה: אנחנו כן הלכנו לקראת, שהבחירות למועצות יהיו באותו יום, 53 מועצות באותו יום.

יצחק -שייע ישועה: עכשיו זה יהיה במועד אחד ולא בשני מועדים כפי שזה עד היום.

אילת פישמן: אנחנו נפתור את זה רק אם זה יעבור, זה עוד לא פתור.

יצחק -שייע ישועה: אני אומר שזאת היתה הצעה שלנו.

יצחק -שייע ישועה: אני אתן עוד דוגמה ובזה אסיים.

יצחק -שייע ישועה: אני בטוח שאנחנו לא טובים יותר מאחרים.

יצחק -שייע ישועה: אני לא אומר את זה באירוניה.

יצחק -שייע ישועה: אנחנו שווים לכל התושבים במדינת ישראל ולכל הערים.

יצחק -שייע ישועה: אבל, בעובדה, כנראה שהמבנה שלנו גורם לזה - אין לנו ועד ממונה, אין לנו אדם שממנים.

יצחק -שייע ישועה: 53 מועצות לא פושטות את הרגל, מתנהלות לדוגמה.

יצחק -שייע ישועה: תשאירו אותנו, עזבו אותנו.

אבל לא נוגעים בזה.

חס וחלילה אם מישהו ייגע בזה.

יצחק -שייע ישועה: כבוד היושב ראש, יש קשר בין הבחירות, בין המבנה ובין העניין הזה.

יצחק -שייע ישועה: המועצות היום מתנהלות לדוגמה, תנו לנו להמשיך להתנהל כך ואל תיגעו בנו.

יצחק -שייע ישועה: תאמין לי, עזבו אותנו.

גלעד ארדן: אף אחד לא מבקש לשנות את מבנה הבחירות.

אילת פישמן: גלעד, אבל זאת רק שאלה של זמן עד שבבית הזה ידאגו לשנות – סליחה, בוא לא ניתמם.

גלעד ארדן: אבל את זה יכולים לשנות גם בלי קשר ליום הבחירות.

גלעד ארדן: אף אחד לא מבקש לשנות - - -

יצחק -שייע ישועה: אני חושב שב-53 מועצות אף מפלגה לא נכנסה.

יצחק -שייע ישועה: חברים, אתם יודעים שזה דבר ללא תקדים.

יצחק -שייע ישועה: אם זה יהיה באותו יום כל המפלגות ייכנסו.

עמי ברקוביץ: הדינאמיקה תהיה כזאת שזה יקרה.

גלעד ארדן: ההצעה של היושב ראש לא מבקשת לשנות את מבנה הבחירות.

גלעד ארדן: מבנה הבחירות יישאר בדיוק כפי שהוא היום, לפחות זאת ההצעה.

גלעד ארדן: בסך-הכול מבקשים להזיז את זה מיום איקס ליום וואי.

אילת פישמן: - -

גלעד ארדן: אני מבין את הבעיות של משרד הפנים.

גלעד ארדן: את העניין של המועצות האזוריות?

גלעד ארדן: אף אחד לא מדבר על זה.

אילת פישמן: ברמה העקרונית אני מבינה שאנחנו לא מצליחים לשכנע, אפשר לדבר על זה עוד שעה.

אילת פישמן: ברמה המעשית, אני יכולה לומר מבחינתי: גם לעשות את כל 54 המועצות ביום אחד, ה-1,000 ישובים האלה, גם זאת מטלה מאוד מורכבת עבורי שעוד לא בצעתי אותה אף פעם.

אילת פישמן: אני אמורה לבצע אותה לראשונה בעוד 6 שנים.

אילת פישמן: בואו ננסה לראות איך זה עובד.

אילת פישמן: יכול להיות שזה יעבוד מקסים ונראה שזה היה בקלי קלות ואז נתרחב.

אילת פישמן: בואו ננסה לראות פעם אחת איך זה עובד.

אילת פישמן: עבד מקסים?

אילת פישמן: נפלא, נעבור לשלב הבא.

יצחק -שייע ישועה: יש לי עוד הצעה.

יצחק -שייע ישועה: במידה ולא שכנענו אתכם, אין מה למהר.

יצחק -שייע ישועה: נמשיך בדבר הנוכחי - - -

אם אני לא מאשר אז אין נוכחי.

אם החוק לא עובר, הסיכום האחרון שהיה איתכם עם משרד הפנים לא עובר.

עמי ברקוביץ: נשאר המצב המשפטי.

יצחק -שייע ישועה: את דצמבר 2012 ו-2013, את זה אי אפשר לשנות.

מה אתה מבקש?

יצחק -שייע ישועה: אני מבקש שתעזבו אותנו.

יצחק -שייע ישועה: אם אתם נכנסתם, סליחה על הביטוי, לאמביציה בעניין, לנו שאלת המבנה היא ממש שאלת חיים.

יצחק -שייע ישועה: אנא מכבוד היושב ראש, צריך ללמוד את העניין הזה.

יצחק -שייע ישועה: תקים ועדה, שתף אותנו, נשב על העניין הזה ונראה מה זה אומר.

יצחק -שייע ישועה: יש זמן, הבחינות הבאות הן בדצמבר 2013 ועד אז לא יהיה שינוי.

תקריאי את החוק.

אילת פישמן: "הצעת חוק המועצות האזוריות (מועד בחירות כלליות)(תיקון מס' 7), התשע"א-2011 החלפת סעיף 3 בחוק המועצות האזוריות (מועד בחירות כלליות), התשנ"ד-1994 (להלן – החוק העיקרי), במקום סעיף 3 יבוא"

אמנון כהן: תשנו את זה לתשע"ב.

אילת פישמן: "מועד הבחירות לכל המועצות האזוריות הבחירות לכל המועצות האזוריות יקוימו כל חמש שנים ביום ג' השלישי לחודש טבת; ואולם אם היתה השנה הרביעית שלאחר הבחירות האחרונות שה מעוברת, יקוימו הבחירות ביום ג' הראשון לאותו חודש".

אילת פישמן: תיקון סעיף 4 בסעיף 4 לחוק העיקרי - בסעיף קטן (א), במקום "לאותה מועצה אזורית" יבוא "למועצות האזוריות".

אילת פישמן: בסעיף קטן (ב), המילים "הכלולות בחלק שבתוספת שבה כלולה אותה מועצה אזורית" – יימחקו ובמקום "הכלולות באותו חלק" יבוא "לפי הסעיף האמור".

אילת פישמן: בסעיף 4א(ג) לחוק העיקרי, המילים "וביום א' האחרון שלפני יום הבחירות בין השעות 7:00 עד 18:00" – יימחקו.

אילת פישמן: סעיף 5א לחוק העיקרי – בטל.

אילת פישמן: התוספת לחוק העיקרי – בטלה.

אילת פישמן: "

אמנון כהן: מה זה 5א?

אילת פישמן: הסעיף מדבר על שינוי התוספת, שינוי החלוקה בין שתי הקבוצות.

אילת פישמן: "6.

אילת פישמן: תחילתם של סעיפים 3 ו-4 לחוק ה עיקרי כנוסחם בסעיפים 1 ו-2 לחוק העיקרי ותחילתם של ביטול סעיף 5א לחוק העיקרי וביטול התוספת לחוק העיקרי כנוסחם בסעיפים 4 ו-5 לחוק זה, ביום ב' בשבט התשע"ד (3 בינואר 2014) (בסעיף זה – יום התחילה).

אילת פישמן: " הכוונה מייד לאחר הבחירות לקבוצה השנייה.

אילת פישמן: "ב.

אילת פישמן: על אף הוראות סעיף 3 לחוק העיקרי כנוסחו בסעיף 1 לחוק זה, הבחירות הראשונות שלאחר יום התחילה, לכל המועצות האזוריות, יתקיימו ביום ט"ו בסיון התשע"ח (29 במאי 2018), והבחירות שלאחריהן יתקיימו ביום כ"ד בטבת התשפ"ג (17 בינואר 2023).

אילת פישמן: " אני רק אציין שכמובן, כמו כל דבר חקיקה, בהנחה שהחוק הזה עובר, אנחנו נצטרך לעשות את ההתאמות המתבקשות בתקנון המועצות אזוריות יו"ש.

אמנון כהן: היועץ המשפטי של הוועדה, בבקשה.

גלעד: יש נושא שלא התייחסנו אליו בכלל.

גלעד: אולי כדאי שאיילת תתייחס לסעיף 3 בהצעה.

אילת פישמן: למעשה ההצעה כוללת שני אלמנטים שעל אחד מהם דיברנו הרבה ועל אחד מהם דיברנו מעט מאוד וזה הנושא של הצבעת חיילים.

אילת פישמן: כמו שאנחנו יודעים, הצבעת חיילים במועצות אזוריות שונה מהצבעת חיילים בכנסת וברשויות המקומיות.

אילת פישמן: כלומר, לא נפתחות קלפיות בבסיסי צה"ל, בעיקר המספר הקטן של החיילים.

אילת פישמן: בעצם נפתחות קלפיות חיילים בכל מועצה אזורית.

אילת פישמן: יש קלפי אחת מרכזת שנקראת "קלפי חיילים" והיא פועלת בסוף השבוע שלפני הבחירות.

אילת פישמן: היא פועלת בחמישי, שישי, מוצאי שבת וראשון.

אילת פישמן: הקלפיות האלה פעלו כבר מספר פעמים ואנחנו צברנו נתונים בדבר אחוזי הצבעה בכל אחד מהימים.

אילת פישמן: הגענו למסקנה שביום א' מצביעים חיילים בודדים.

אילת פישמן: הדבר כמובן מצריך מאיתנו היערכות לוגיסטית והוצאות.

אילת פישמן: לכן ביקשנו, וזה הוסכם על-ידי מערכת הביטחון, לוותר על יום אחד מתוך הארבעה ולהשאיר את הצבעת החיילים בחמישי, שישי ומוצאי שבת.

אילת פישמן: כמובן שאם חייל לא מגיע בסוף השבוע ומגיע ביום הבחירות עצמו, הוא יכול להצביע כמו כל אזרח.

אמנון כהן: ואם הוא לא יוצא?

אילת פישמן: זה חשש שתמיד קיים.

אילת פישמן: לפעמים יש אילוצים מבצעיים שחייל לא יכול לצאת.

אילת פישמן: גם בבחירות לרשויות מקומיות יכול להיות שחייל לא יגיע לקלפי שבבסיס כי הוא בדיוק במבצע או באירוע.

אילת פישמן: זה באמת בשוליים.

אמנון כהן: הוא תמיד יכול לנסוע בשעות האלה.

אילת פישמן: לא תמיד.

אילת פישמן: אין עוד אופציה לחייל?

אילת פישמן: כרגע יש לו 4 ימים שמתוכם הוא יכול לבחור: חמישי, שישי, שבת ושלישי שזה יום הבחירות עצמו.

אמנון כהן: יש לכם מה לומר על זה?

דור פישר: ההצעה תואמה איתנו ואנחנו מסכימים.

אמנון כהן: מהם הנתונים?

אמנון כהן: כמה אנשים הצביעו במוצאי שבת וכמה היו ביום ראשון.

דור פישר: ביום ראשון זה היה 10% מהמצביעים.

אילת פישמן: השוני היה מאוד בולט.

דור פישר: הנושא של יום ראשון הוא גם משמעותי לצבא מבחינת התכנון.

דור פישר: זה הרבה יותר נוח שזה יהיה ביום הראשון של השבוע מאשר היום האחרון כי הרבה יותר קל לשחרר ביום חמישי, שישי או שבת מאשר ביום ראשון.

אילת פישמן: לפי הנתונים שלנו פחות מ-10% מהחיילים שהצביעו בסך הכול בקלפיות החיילים, הצביעו ביום ראשון.

אילת פישמן: כלומר, רוב החיילים הגיעו בסוף השבוע.

אורי מקלב: כמה הצביעו במוצאי שבת?

אילת פישמן: אני לא זוכרת.

אמנון כהן: מכל המצביעים 10% ביום ראשון והשאר מתפרס על סוף השבוע.

דור פישר: כמעט באופן שווה.

דור פישר: 21% ביום חמישי, 29% ביום שישי ו-41% במוצאי שבת.

אורי מקלב: יכול להיות שלאור השינוי בהסעות יכול להיות שישתנו הנתונים.

אילת פישמן: עכשיו החיילים צריכים לנסוע יותר באוטובוסים.

אורי מקלב: אנחנו מורידים להם יום אז אולי אפשר להוסיף את זה ביום רביעי.

אמנון כהן: אחרי הבחירות?

אורי מקלב: לא, ביום רביעי שלפני הבחירות.

אורי מקלב: להוריד יום זה מאוד קל.

אילת פישמן: זה בכלל לא קל וזה לא נעשה בקלות דעת.

אילת פישמן: אני אומרת שוב, הכוונה היא לא לפגוע בחיילים אלא לא ליצור מצב שיושבת קלפי ריקה ואנשים יושבים וחושבים על החיים כל היום.

גלעד ארדן: כאשר אומרים 10%, בכמה אנשים מדובר?

אילת פישמן: זה תלוי במועצה.

אילת פישמן: יש מועצה שזה בודדים ויש מועצה - - -

גלעד ארדן: כמה זה בסך-הכול במועצות האזוריות?

גלעד ארדן: כמה חיילים יש במועצות האזוריות.

אורי מקלב: מה מספר החיילים המצביעים?

אילת פישמן: אין לי את הנתונים.

אילת פישמן: מדובר על אנשים בודדים.

אילת פישמן: הכוונה שלנו היא לא לפגוע בחיילים או בזכות שלהם אלא לעשות איזון בין הזכות שלהם לבין ההתנהלות שלנו.

אילת פישמן: מבחינתנו זה לא אסון.

אילת פישמן: אם הוועדה חושבת שצריך להשאיר את ארבעת הימים, נשאיר אותם.

אולי חלק מיום ראשון, לפני שהולכים לצבע.

אילת פישמן: אני מודה שמבחינתנו זה פחות דרמטי.

אמנון כהן: אולי מוצאי שבת ארוך?

אמנון כהן: עד איזה שעה זה במוצאי שבת?

דור פישר: היום זה עד 23:00.

אורי מקלב: בקיץ השבת יוצאת אחרי שמונה וחצי.

הוועדה סבורה שהרעיון הוא שמדינת ישראל צריכה להתקדם ולהבשיל את הרעיון שהבחירות לשלטון המקומי יהיו במועד אחר.

צריך להכין את עצמנו ולשאוף להגיע לתאריך הזה.

לא שוכנעתי שאי-אפשר לעשות את זה.

אולי מבחינה טכנית והיערכות אנחנו עדיין לא הבשלנו.

אני אבקש לעשות עבודת מטה במשרד הפנים בשיתוף פעולה עם הנוגעים בדבר: השלטון המקומי, עיריות, מועצות אזוריות, מועצות מקומיות.

ניתן לכם חצי שנה לבחון את כל הסוגיה הזאת כולל עלויות כלכליות, הכשרת אנשים.

בדיקה האם צריך שבתון או לא.

אולי נעשה יום שבתון לבחירות בשלטון המקומי.

זה יישקל בחיוב.

כמו שנעשה בבחירות לכנסת ובגלל מרחב הזמן, יהיה לכם יותר זמן לגייס את האנשים ואת הפעילות.

אתם תחליטו אם צריך חצי שבתון, יכול להיות שגם זה מספיק.

אפשר לבחון את כל הסוגיה הזאת חצי שנה.

אתם תבדקו ותבחנו.

מנהלת הוועדה תרשום את התאריך שבו נקיים דיון.

אני מבקש שלדיון יגיע מנכ"ל משרד הפנים עם מצגת ואיך הוא רואה את הדברים.

נבקש מהממ"מ לבדוק איך זה נעשה בעולם.

אולי אפשר לקחת משהו מהגויים שעושים עבודה טובה.

לא תמיד זה טוב לנו אבל מה שטוב, אפשר לקחת.

צריך לשאוף להגיע לתאריך הזה שיש בחירות פעם אחת לפרלמנט ופעם אחת לשלטון המקומי.

זאת צריכה להיות השאיפה.

לעת הזאת, כשעל שולחן הוועדה מונחת על שולחן הוועדה הצעת חוק ממשלתית שמבקשת לאשר אותה ללא שינוי.

אנחנו מכבדים את בקשת משרד הפנים.

חבר הכנסת מקלב, לגבי יום ראשון הם הגיעו להסכמות.

אני חושב שגם ה-10% האלה ימצאו זמן במוצאי שבת או בחמישי למצוא את הזמן ולממש את זכותם כאזרחים שווים ולבחור ולהשפיע על כל תהליך הבחירות.

אורי מקלב: אם זה היה בקיץ - - -

אמנון כהן: לא, זה יהיה בשעון חורף.

יצחק -שייע ישועה: אם אפשר, יש לי הערה.

יצחק -שייע ישועה: אני הייתי מבקש שפסק הזמן שאתה נותן יהיה כדי לבחון את העניין.

יצחק -שייע ישועה: לא לבחון בשביל לאחד, אלא לבחון את העניין.

יצחק -שייע ישועה: אתם יוצאים מראש מתוך הנחה שלאחד זה בסדר.

יצחק -שייע ישועה: אם החלטתם לבוא בדף חלק, תשמעו אותנו.

דף חלק, בוודאי.

יצחק -שייע ישועה: אז זה לבחון את העניין.

אמנון כהן: בוחנים, מה אמרנו?

יצחק -שייע ישועה: יש שני דברים.

יצחק -שייע ישועה: אם אומרים לבחון את העניין במגמה לאחד או לבחון את העניין.

אמנון כהן: לבחון את העניין בתקווה לאחד.

אמנון כהן: אנחנו לא אומרים שום דבר מתחת לשולחן.

אילת פישמן: התקווה היא בת שנות אלפיים, אדוני היושב ראש.

זה לא משנה, אבל השאיפה היא לעשות עבודת מטה ולראות.

לראות מתי זה יבשיל כדי שתגיד: עכשיו אני בטוח שגם למועצה, גם נציג במליאה, גם ועד מקומי, גם ועדת ביקורת – הכול יהיה באותו מקום.

אני כבר יודע לעשות את זה, אני ילד גדול ולא פוגעים בי.

אני שם לך מגנים בהצעה כדי שאף אחד לא יתערב לך.

אם לא נעשה את זה, זה לא יהיה.

אנחנו רוצים לתת לך אבל זאת העבודה.

השאיפה היא להגיע לאותו יעד שאנחנו מכוונים אליו.

יצחק -שייע ישועה: ההצעה שלנו היא שזה ייבחן.

אמנון כהן: אדוני, אני קובע שאנחנו בוחנים את הסוגיה תוך חצי שנה.

אמנון כהן: המטרה היא לאחד את הבחירות בשלטון המקומי.

אמנון כהן: מי בעד הצעת החוק המועצות האזוריות (מועד בחירות כלליות)(תיקון מס' 7), כפי שהוקראה והושמעה.

אמנון כהן: מי בעד?

אמנון כהן: אושר פה אחד.

אמנון כהן: משרד הפנים, יישר כוח.

אמנון כהן: תמשיכו לעשות בעשייה הציבורית ולמען הציבור ותבחנו את הסוגיה.

אמנון כהן: אנחנו עומדים לרשותכם להגיע למטרה הסופית בשיתוף כל הגורמים.

אמנון כהן: תתחיל לעשות אצל עבודת מטה ואל תתנגד ישר.

אמנון כהן: הישיבה נעולה.